**ΠΑΡΑΡΤΗΜΑ Ι: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Ο Φορέας υλοποίησης του έργου **«Οργάνωση και λειτουργία Ταμείου Επικουρικής Κεφαλαιοποιητικής Ασφάλισης (Τ.Ε.Κ.Α.)»** αναλαμβάνει να τηρήσει τις παρακάτω υποχρεώσεις:

1. **ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ**
2. Να τηρεί την Εθνική και Κοινοτική Νομοθεσία κατά την εκτέλεση του έργου και ιδίως όσον αφορά τις δημόσιες συμβάσεις, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση και την προσβασιμότητα Ατόμων με Αναπηρίες.
3. **ΥΛΟΠΟΙΗΣΗ ΕΡΓΟΥ**
4. Η ανάληψη της κύριας νομικής δέσμευσης (*η κύρια νομική δέσμευση αφορά το κυρίως φυσικό αντικείμενο του έργου, η υλοποίηση του οποίου συμβάλλει στους δείκτες εκροής του έργου*) δεν μπορεί να υπερβεί το 18μηνο από την ημερομηνία ένταξης. Παράταση μπορεί να δοθεί με έγκριση της Υπηρεσίας Συντονισμού του ΕΠΑ του Υπουργείου Ανάπτυξης και Επενδύσεων (Δι.ΔΙ.Ε.Π.) σε σαφώς αιτιολογημένες περιπτώσεις. Σε διαφορετική περίπτωση ανακαλείται η Απόφαση Ένταξης μετά την υπέρβαση του 18μηνου και τη μη ενεργοποίηση του κυρίου υποέργου.
5. Να διασφαλίζει τη λειτουργικότητα του έργου, λαμβάνοντας όλα τα απαραίτητα μέτρα για το σκοπό αυτό, με βάση το κανονιστικό πλαίσιο του φορέα λειτουργίας και συντήρησης του έργου και των αντίστοιχων αρμοδιοτήτων του, στην περίπτωση που ο φορέας λειτουργίας και συντήρησης του έργου δεν ταυτίζεται με τον φορέα υλοποίησης αυτού.
6. Να τηρεί τη νομοθεσία περί δημοσίων συμβάσεων. Στις περιπτώσεις έργων/υποέργων που εκτελούνται με ίδια μέσα, ο Φορέας υλοποίησης υποχρεούται να υποβάλλει αίτημα εξέτασης στην περίπτωση τροποποίησης της απόφασης υλοποίησης με ίδια μέσα.
7. Να πραγματοποιεί όλες τις απαραίτητες ενέργειες, για την ενημέρωση του ΠΣ ΕΠΑ σχετικά με την πορεία του έργου, ιδιαίτερα σε ότι αφορά τις προπαρασκευαστικές ενέργειες για την υλοποίησή του, τα δεδομένα και έγγραφα που απαιτούνται για τη χρηματοοικονομική διαχείριση, την παρακολούθηση του φυσικού και οικονομικού αντικειμένου και των δεικτών, τις επαληθεύσεις, τους ελέγχους, την αξιολόγηση και γενικότερα τη διαδρομή ελέγχου αυτού.
8. Να διασφαλίζει την ακρίβεια, την ποιότητα και πληρότητα των στοιχείων που υποβάλλει στο ΠΣ ΕΠΑ.
9. Να ενημερώνει έγκαιρα την ΥΔ του ΠΑ σχετικά με τη φυσική και οικονομική υλοποίηση του έργου έως και την ολοκλήρωσή του, σύμφωνα με τα προβλεπόμενα στο ΣΔΕ ΕΠΑ.
10. Να παρακολουθεί τους δείκτες του έργου.
11. Να λειτουργεί μηχανισμό πιστοποίησης εκτέλεσης του έργου, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού παραδοτέου αποτελέσματος, καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους.
12. Να καταγράφει τις δαπάνες του έργου στο σύστημα του φορέα και να τις δηλώνει άμεσα στην ΥΔ (στην περίπτωση των έργων με έμμεσες δαπάνες - επιχορηγήσεις ειδικών ταμείων/λογαριασμών και Νομικών Προσώπων), σύμφωνα με τα προβλεπόμενα στο ΣΔΕ.
13. Για έργα για τα οποία απαιτείται η συλλογή δεδομένων για τους ωφελούμενους (microdata), ο δικαιούχος υποχρεούται, επιπλέον, να εφαρμόσει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων, όπως περιγράφονται στους ειδικούς όρους: ΕΙΔΙΚΕΣ ΥΠΟΧΡΕΩΣΕΙΣ ΔΙΚΑΙΟΥΧΩΝ.

**3. ΕΠΙΣΚΕΨΕΙΣ – ΕΠΑΛΗΘΕΥΣΕΙΣ – ΕΛΕΓΧΟΙ**

1. Να θέτει στη διάθεση της ΥΔ του ΠΑ, της ΔΙ.ΔΙ.Ε.Π. και των ad hoc ελεγκτικών οργάνων όλα τα έγγραφα, δικαιολογητικά και στοιχεία του έργου, εφόσον ζητηθούν στο πλαίσιο των επιτόπιων επιθεωρήσεων ή ελέγχων.
2. Να αποδέχεται επιτόπιους ελέγχους από όλα τα αρμόδια ελεγκτικά όργανα, τόσο στην έδρα του, όσο και στους χώρους υλοποίησης του έργου, και να διευκολύνει τον έλεγχο προσκομίζοντας οποιοδήποτε στοιχείο που αφορά την εκτέλεση του έργου, εφόσον ζητηθεί.

**4. ΔΗΜΟΣΙΟΤΗΤΑ**

1. Να αποδέχεται τη συμπερίληψή του στον κατάλογο των έργων του ΠΑ που δημοσιοποιεί η Υπηρεσία Διαχείρισης του ΤΠΑ στη διαδικτυακή πύλη [www.epiteliki-ergasias.gov.gr](http://www.epiteliki-ergasias.gov.gr)
2. Να λαμβάνει τα προβλεπόμενα στην πρόσκληση μέτρα δημοσιότητας.

**5.** **ΤΗΡΗΣΗ ΣΤΟΙΧΕΙΩΝ ΚΑΙ ΔΙΚΑΙΟΛΟΓΗΤΙΚΩΝ ΑΠΟ ΔΙΚΑΙΟΥΧΟΥΣ**

1. Να τηρεί και να ενημερώνει φάκελο έργου με όλα τα στοιχεία που αφορούν στην εκτέλεση του έργου έως την ολοκλήρωση, την αποπληρωμή και τη λειτουργία του. Στο φάκελο του έργου να τηρούνται όλα τα δικαιολογητικά έγγραφα σχετικά με τις δαπάνες και τους ελέγχους για διάστημα τριών (3) ετών, από την 31 Δεκεμβρίου που ακολουθεί την υποβολή της τελικής δαπάνης του ολοκληρωμένου έργου. Για τις δράσεις κρατικών ενισχύσεων το χρονικό διάστημα επεκτείνεται στην δεκαετία, και συνοδεύεται από τις ενδεδειγμένες δράσεις δημοσιότητας και διαθεσιμότητας. **Η ΥΔ ενημερώνει το δικαιούχο για την ημερομηνία έναρξης της περιόδου διαθεσιμότητας των εγγράφων κατά την ολοκλήρωση του έργου.**

Η ανωτέρω χρονική περίοδος διακόπτεται είτε στην περίπτωση ενδίκων διαδικασιών, είτε κατόπιν δεόντως αιτιολογημένης αίτησης της Υπηρεσίας Διαχείρισης ή της Διεύθυνσης Δημοσίων Επενδύσεων και Εθνικού Προγράμματος Ανάπτυξης του Υπουργείου Ανάπτυξης και Επενδύσεων.

Τα ανωτέρω στοιχεία και δικαιολογητικά έγγραφα διατηρούνται είτε υπό τη μορφή πρωτοτύπων, ή επικαιροποιημένων αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή.

1. Να κοινοποιεί στην αρμόδια Υπηρεσία Διαχείρισης του Π.Α. το έντυπο Δ1 Ε3 «Κατάσταση τήρησης φακέλου Έργου», στο οποίο, μεταξύ άλλων, καταγράφονται τα στοιχεία ταυτότητας και η διεύθυνση των φορέων στους οποίους τηρούνται στοιχεία και έγγραφα, καθώς και η μορφή υπό την οποία θα τηρούνται, το αργότερο με την υποβολή της πρώτης Δαπάνης.
2. Να τηρεί ειδικότερους όρους ή περιορισμούς που τίθενται από το ειδικό θεσμικό πλαίσιο εφαρμογής του έργου ή που τίθενται από την Υπηρεσία Διαχείρισης του Π.Α.
3. Να τηρεί τις ακόλουθες μακροχρόνιες δεσμεύσεις, όπου προβλέπονται, για έργα υποδομής ή παραγωγική επένδυση, και για το διάστημα που ορίζεται στους κανόνες περί κρατικών ενισχύσεων.

Η τήρηση των μακροχρονίων υποχρεώσεων δύναται να επιβεβαιώνεται από την Υ.Δ.

**6. ΕΙΔΙΚΟΙ ΟΡΟΙ**

1. θα πρέπει να υπάρξει πρόβλεψη:

**α.** Αντιστοίχισης/επιμερισμού του φυσικού και οικονομικού αντικειμένου στα επιχειρησιακά προγράμματα: **1. «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» 2021-2027**, ΠΡΟΤΕΡΑΙΟΤΗΤΑ 1 - Οριζόντιες / Συστημικές Παρεμβάσεις, 2.Α.2 Ειδικός στόχος - 4.ii: Εκσυγχρονισμός των θεσμών της αγοράς εργασίας και των υπηρεσιών για την αξιολόγηση και την πρόβλεψη των αναγκών σε δεξιότητες και εξασφάλιση της έγκαιρης και εξατομικευμένης βοήθειας και στήριξη της προσαρμογής στις ανάγκες της αγοράς εργασίας, των μεταβάσεων και της κινητικότητας. **2. «Ψηφιακός Μετασχηματισμός» 2021-2027.** Προτεραιότητα 1 (ΕΤΠΑ): Ψηφιακός Μετασχηματισμός του Δημόσιου Τομέα / 1.2 Ψηφιακός Μετασχηματισμός της Οικονομίας και της Κοινωνίας.

**β.** Στις διαδικασίες ανάθεσης των Υποέργων να αναφέρεται η δυνατότητα συγχρηματοδότησης και το αντίστοιχο διαρθρωτικό ταμείο.

**ΕΠΙΠΡΟΣΘΕΤΑ ΣΤΟΙΧΕΙΑ ΠΡΟΣΚΛΗΣΗΣ**

Τα παρακάτω στοιχεία θα συμπληρώνονται από τις ΥΔ ή τους ΕΦ μέσα στο ΟΠΣ ΕΠΑ κατά τη σύνταξη της πρόσκλησης, προκειμένου να είναι δυνατή η συμπλήρωση των σχετικών πεδίων στο Τεχνικό Δελτίο Πράξης από τα δεδομένα της πρόσκλησης.

|  |  |
| --- | --- |
| **Η ΠΡΟΣΚΛΗΣΗ ΑΦΟΡΑ:** |  |
| 1. ΜΕΓΑΛΑ ΕΡΓΑ (ναι/οχι):
 | OXI |
| 1. ΤΜΗΜΑΤΟΠΟΙΗΜΕΝΑ ΕΡΓΑ - PHASING (*ναι/όχι*)
 | OXI |
| 1. ΠΡΑΞΕΙΣ ΠΟΥ ΕΝΤΑΣΣΟΝΤΑΙΣΕ ΚΟΙΝΟ ΣΧΕΔΙΟ ΔΡΑΣΗΣ (*ναι/όχι*):
 | ΟΧΙ |
| 1. ΠΡΑΞΕΙΣ ΠΟΥ ΥΛΟΠΟΙΟΥΝΤΑΙ ΜΕ ΤΗ ΜΟΡΦΗ ΣΔΙΤ (*ναι/όχι*):
 | OXI |
| 1. ΠΡΑΞΕΙΣ ΠΟΥ ΠΕΡΙΛΑΜΒΑΝΟΥΝ ΧΡΗΜΑΤΟΔΟΤΗΣΗ ΠΑΝ (ναι/οχι):
 | OXI |
| 6. ΕΝΙΣΧΥΣΗ ΜΜΕ (ναι/οχι): | ΟΧΙ |
| 7. ΧΡΗΜΑΤΟΔΟΤΙΚΑ ΜΕΣΑ (ναι/όχι) | OXI |
| 8. ΚΟΙΝΩΝΙΚΗ ΚΑΙΝΟΤΟΜΙΑ Η ΔΙΑΚΡΑΤΙΚΗ ΣΥΝΕΡΓΑΣΙΑ Η ΚΑΙ ΤΑ ΔΥΟ (ναι/όχι) | OXI |
| 1. ΣΥΛΛΟΓΗ, ΕΠΕΞΕΡΓΑΣΙΑ, ΑΠΟΘΗΚΕΥΣΗ, ΔΙΑΒΙΒΑΣΗ ΜΙΚΡΟΔΕΔΟΜΕΝΩΝ (ναι/οχι):
 | OXI |

**ΚΩΔΙΚΟΠΟΙΗΜΕΝΑ ΣΤΟΧΕΙΑ ΠΡΟΣΚΛΗΣΗΣ**

|  |  |  |
| --- | --- | --- |
|  | **Ι.ΚΩΔΙΚΟΣ** | **ΙΙ.ΠΕΡΙΓΡΑΦΗ** |
| Οικονομική Δραστηριότητα | ECO 18 (ID: 18) | Δημόσια διοίκηση  |
| Γεωγραφική θέση (Περιφέρεια ή Νομός/ΟΤΑ)–(NUTS/LAU) | EL (ID:1 ) | Ελλάδα |